*Én nem fogadok el dicsőséget emberektől,* Jn 5,41

Jézus nem vágyott emberi dicséretre, dicsőségre. Talán nehezen képzeljük el ezt, de működött és működik ma is. Nem az emberek dicsérete az elsődleges cél. Ez természetesen nem azt jelenti, hogy nincs értékelés.

Jézus a Mennyei Atya értékelésére vágyott, az Ő véleménye volt fontos a számára. Életét is így élte ezen a földön. Tehát: a mennyei értékrend az elsődleges. Ez az az értékrend, amire minden ember vágyik. Mert a maradandó és lényeges dolgokat állítja megfelelő sorrendbe. Ez legyen mindenki értékrendje, ebben nincs csalódás! *Vadon Gyula*